Антропоноздор

Антропоноздор (антропошондой.. жана грекче nosos оору) - адамга гана таандык жугуштуу (инфекциялык) жана мите оорулар. Алардын козгогучтары эволюция процессинде адам организминде мителик кылууга ыңгайланган. Оору козгогучтарын (бактерия, вирустар, гельминттер жана башка) өз организминде «ташып» (алып) жүргөн киши оору булагы болуп эсептелет. Антропоноздорго ич келте, келте, холера, дизентерия, аскаридоз, полиомиелит (баланын шал оорусу), кептөөр, көк жөтөл, кызамык, кызылча, суучечек, чечек, сакоо, кайталанма келте, безгек, чүчөк жана башкалар кирет.
Категория:Ден соолук
 Колдонулган адабияттар 
 “Кыргызстан” улуттук энциклопедиясы: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1